Amedya 1 : Aglam n Tlelli ‹‹ … Ma d ṣṣifa d tageldunt-nni i ɣef i d-ttawin timucuha at zik-nni: di lqedd d talemmast, taksumt d tamellalt, amzur d aberkan, yettaweḍ-d ɣer wammas, taṭṭucin d ifer, d tukḥili, lecfur wwḍen ɣer timmi, ma d timmi tewzen d ayen kan, d timɣunjert, taxenfuct-is d tamecṭuḥt, mi ara thedder, limmer tettafeḍ ur ttekksent ara wallen-ik fell-as. d tucbiḥt, d tukyist, deg yimi-s yezga wawal ẓiden, anεam yerbeḥ i umeqqran i umecṭuḥ ...›› Sb 30,31